Ericu950/Stoicheia-meter-silver huggingface dataset:
εἶτα πολλὴν ἐν ὀλίγῳ χρόνῳ λαμβάνοντας αὔξησιν ὁρῶντες , ἐπεβούλευον ἀνελεῖν εὐωχίαν τινὰ καὶ θοίνην παρασκευάσαντες .
ἔτυχε δὲ Καρίνη παρθένος ἐρῶσα τοῦ Νυμφαίου καὶ λανθάνουσα τοὺς ἄλλους ·
ἐκαλεῖτο δὲ Καφένη ·
πραττομένων δὲ τούτων οὐ δυναμένη τὸν Νυμφαῖον περιορᾶν ἀπολλύμενον , ἐξήγγειλε τὴν διάνοιαν αὐτῷ τῶν πολιτῶν .
ὡς οὖν ἧκον οἱ Κρυασσεῖς καλοῦντες αὐτούς , οὐκ ἔφη νόμον ὁ Νυμφαῖος Ἕλλησιν εἶναι βαδίζειν ἐπὶ δεῖπνον ἄνευ γυναικῶν ἀκούσαντες δὲ οἱ Κᾶρες ἐκέλευον ἄγειν καὶ τὰς γυναῖκας .
οὕτω δὴ φράσας τὰ πεπραγμένα Μηλίοις ἐκέλευσεν αὐτοὺς μὲν ἀνόπλους ἐν ἱματίοις βαδίζειν , τῶν δὲ γυναικῶν ἑκάστην ξίφος ἐν τῷ κόλπῳ κομίζειν καὶ καθέζεσθαι παρὰ τὸν αὑτῆς .
ἐπεὶ δὲ τοῦ δείπνου μεσοῦντος ἐδόθη τὸ σύνθημα τοῖς Καρσὶ καὶ συνῄσθοντο τὸν καιρὸν οἱ Ἕλληνες , αἱ μὲν γυναῖκες ἅμα πᾶσαι τοὺς κόλπους διέσχον , οἱ δὲ τὰ ξίφη λαβόντες ἐπέθεντο τοῖς βαρβάροις καὶ διέφθειραν αὐτοὺς ἅμα πάντας ·
κτησάμενοι δὲ τὴν χώραν καὶ τὴν πόλιν ἐκείνην καταβαλόντες , ᾤκισαν ἑτέραν , ἣν Νέαν Κρύασσον ὠνόμασαν .
ἡ δὲ Καφένη τῷ Νυμφαίῳ γαμηθεῖσα τιμὴν καὶ χάριν ἔσχε ταῖς εὐεργεσίαις πρέπουσαν .
ἄξιον οὖν ἄγασθαι τῶν γυναικῶν καὶ τὴν σιωπὴν καὶ τὸ θάρσος , καὶ τὸ μηδεμίαν ἐν πολλαῖς μη δ ἄκουσαν ὑπὸ δειλίας κακὴν γενέσθαι 0 .
τυρρηνίδες Τυρρηνῶν τοίνυν τῶν Λῆμνον καὶ Ἴμβρον κατασχόντων , ἁρπασάντων δὲ Βραυρωνόθεν τὰς Ἀθηναίων γυναῖκας , ἐγένοντο παῖδες , οὓς ἐξήλασαν Ἀθηναῖοι μιξοβαρβάρους ὄντας ἐκ τῶν νήσων .
οἱ δ εἰς Ταίναρον κατάραντες ἐγένοντο χρήσιμοι Σπαρτιάταις περὶ τὸν εἱλωτικὸν πόλεμον , καὶ διὰ τοῦτο πολιτείας καὶ γάμων τυχόντες , οὐκ ἀξιούμενοι δὲ ἀρχείων καὶ βουλῆς , ὑπόνοιαν ἔσχον ὡς ἐπὶ νεωτερισμῷ συνερχόμενοι καὶ διανοούμενοι τὰ καθεστῶτα κινεῖν .
συλλαβόντες οὖν αὐτοὺς οἱ Λακεδαιμόνιοι 0 .
οἱ καὶ καθείρξαντες ἐφύλαττον ἰσχυρῶς , ζητοῦντες ἑλεῖν σαφέσι καὶ βεβαίοις ἐλέγχοις ·
αἱ δὲ τῶν καθειργμένων γυναῖκες ἐπὶ τὴν εἱρκτὴν παραγενόμεναι , πολλαῖς ἱκεσίαις 0 .
ς καὶ δεήσεσι παρείθησαν ὑπὸ τῶν φυλάκων ὅσον ἀσπάσασθαι καὶ προσειπεῖν τοὺς ἄνδρας .
ἐπεὶ δ εἰσῆλθον , ἐκέλευον αὐτοὺς μεταμφιέννυσθαι ταχὺ τὰ ἱμάτια καὶ τὰ μὲν αὑτῶν ἐκείναις ἀπολιπεῖν , τὰ δ ἐκείνων ἐνδύντας αὐτοὺς ἀπιέναι περικαλυψαμένους .
γενομένων δὲ τούτων , αἱ μὲν ὑπέμειναν αὐτοῦ παραταξάμεναι πρὸς πάντα τὰ δεινά , τοὺς δ ἄνδρας ἐξαπατηθέντες οἱ φύλακες παρῆκαν ὡς δὴ γυναῖκας 0 .
ἐκ δὴ τούτου καταλαβομένων αὐτῶν τὰ Ταΰγετα , καὶ τὸ εἱλωτικὸν ἀφιστάντων καὶ προσδεχομένων , οἱ Σπαρτιᾶται εἰς πολὺν φόβον καταστάντες ἐπεκηρυκεύσαντο καὶ διηλλάγησαν ἐπὶ τῷ κομίσασθαι μὲν αὐτοὺς τὰς γυναῖκας , χρήματα δὲ καὶ ναῦς λαβόντας ἐκπλεῦσαι καὶ γῆς τυχόντας ἀλλαχόσε καὶ πόλεως ἀποίκους Λακεδαιμονίων καὶ συγγενεῖς νομίζεσθαι .
ταῦτα ἔπραττον οἱ Πελασγοὶ Πόλλιν ἡγεμόνα καὶ Δελφὸν καὶ Κραταΐδαν Λακεδαιμονίους λαβόντες ·
καὶ μέρος μὲν αὐτῶν ἐν Μήλῳ κατῴκησαν τοὺς δὲ πλείστους οἱ περὶ Πόλλιν ἔχοντες εἰς Κρήτην ἔπλευσαν , ἀποπειρώμενοι τῶν λογίων .
ἐχρήσθη γὰρ αὐτοῖς , ὅταν τὴν θεὸν καὶ τὴν ἄγκυραν ἀπολέσωσι , παύσασθαι πλάνης καὶ πόλιν ἐκεῖ συνοικίζειν .
ὁρμισθεῖσιν οὖν πρὸς τῇ λεγομένῃ Χερρονήσῳ θόρυβοι πανικοὶ προσέπεσον νύκτωρ , ὑφ ὧν διαπτοηθέντες ἐνεπήδησαν εἰς τὰς ναῦς ἀκόσμως , ἀπολιπόντες ἐν τῇ γῇ ξόανον τῆς Ἀρτέμιδος , ὃ πατρῷον ἦν αὐτοῖς εἰς Λῆμνον ἐκ Βραύρωνος κομισθέν , ἐκ δὲ Λήμνου πανταχοῦ συμπεριαγόμενον .
ἐπεὶ δὲ τοῦ θορύβου λήξαντος ἐπόθησαν αὐτὸ κατὰ πλοῦν , ἅμα δ ὁ Πόλλις κατέμαθε τῇ ἀγκύρᾳ τὸν ὄνυχα μὴ προσόντα βίᾳ γὰρ ἑλκομένης ὡς ἔοικεν ἐν τόποις ὑποπέτροις ἀποσπασθεὶς ἔλαθε , περαίνεσθαι τὰ πυθόχρηστα φήσας ἐσήμαινεν ἀναστρέφειν καὶ κατέσχε τὴν χώραν , καὶ μάχαις πολλαῖς τῶν ἀντιταξαμένων ἐπικρατήσας Λύκτον ᾤκησε καὶ πόλεις ἄλλας ὑποχειρίους ἔλαβε .
διὸ καὶ νομίζουσιν αὑτοὺς Ἀθηναίοις τε διὰ τὰς μητέρας κατὰ γένος προσήκειν καὶ Σπαρτιατῶν ἀποίκους εἶναι .
λύκιαι τὸ δ ἐν Λυκίᾳ γενέσθαι λεγόμενον μυθῶδες μέν ἐστιν , ἔχει δέ τινα φήμην ὁμοῦ μαρτυροῦσαν .
ἀμισώδαρος γάρ , ὥς φασιν , ὃν Ἰσάραν Λύκιοι καλοῦσιν , ἧκεν ἐκ τῆς περὶ Ζέλειαν ἀποικίας Λυκίων , λῃστρίδας ἄγων ναῦς , ὧν Χίμαρρος ἡγεῖτο , πολεμιστὴς μὲν ἀνὴρ ὠμὸς δὲ καὶ θηριώδης .
ἔπλει δὲ πλοίῳ λέοντα μὲν ἔχοντι πρῴραθεν ἐπίσημον , ἐκ δὲ πρύμνης δράκοντα , καὶ πολλὰ κακὰ τοὺς Λυκίους ἐποίει , καὶ πλεῦσαι τὴν θάλατταν οὐκ ἦν οὐ δὲ τὰς ἐγγὺς θαλάττης πόλεις οἰκεῖν .
τοῦτον οὖν ἀποκτείνας ὁ Βελλεροφόντης φεύγοντα τῷ Πηγάσῳ διώξας , ἐκβαλὼν δὲ καὶ τὰς Ἀμαζόνας , οὐδενὸς ἐτύγχανε τῶν δικαίων , ἀλλ ἦν ἀδικώτατος περὶ αὐτὸν Ἰοβάτης ·
ὅθεν εἰς τὴν θάλατταν ἐμβὰς εὔξατο κατ αὐτοῦ τῷ Ποσειδῶνι τὴν χώραν ἄκαρπον γενέσθαι καὶ ἀνόνητον .
εἶθ ὁ μὲν ἀπῄει κατευξάμενος , κῦμα δὲ διαρθὲν ἐπέκλυζε τὴν γῆν ·
καὶ θέαμα δεινὸν ἦν , ἑπομένης μετεώρου τῆς θαλάττης καὶ ἀποκρυπτούσης τὸ πεδίον .
ἐπεὶ δέ , τῶν ἀνδρῶν δεομένων τὸν Βελλεροφόντην ἐπισχεῖν , οὐδὲν ἔπειθον , αἱ γυναῖκες ἀνασυράμεναι τοὺς χιτωνίσκους ἀπήντησαν αὐτῷ ·
πάλιν οὖν ὑπ αἰσχύνης ἀναχωροῦντος ὀπίσω καὶ τὸ κῦμα λέγεται συνυποχωρῆσαι .
τινὲς δὲ τοῦ λόγου τούτου παραμυθούμενοι τὸ μυθῶδες οὔ φασι κατάραις ὑπαγαγέσθαι τὴν θάλατταν αὐτόν , ἀλλὰ τοῦ πεδίου τὸ πιότατον ὑποκεῖσθαι τῇ θαλάττῃ ταπεινότερον ·
ὀφρὺν δὲ παρατείνουσαν ἀκτῆς , ἣ διεῖργε τὴν θάλατταν , ἐκρῆξαι τὸν Βελλεροφόντην , καὶ βίᾳ τοῦ πελάγους ἐπιφερομένου καὶ κατακλύζοντος τὸ πεδίον , τοὺς μὲν ἄνδρας οὐδὲν περαίνειν δεομένους αὐτοῦ , τὰς δὲ γυναῖκας ἀθρόας περιχυθείσας αἰδοῦς τυχεῖν καὶ ἀποπαῦσαι τὴν ὀργήν .
οἱ δ ὅλως τὴν λεγομένην Χίμαιραν ὄρος ἀντήλιον γεγονέναι φασὶ καὶ ποιεῖν ἀνακλάσεις ἐν τῷ θέρει χαλεπὰς καὶ πυρώδεις , ὑφ ὧν ἀνὰ τὸ πεδίον σκεδαννυμένων μαραίνεσθαι τοὺς καρπούς .
τὸν δὲ Βελλεροφόντην συμφρονήσαντα διακόψαι τοῦ κρημνοῦ τὸ λειότατον καὶ μάλιστα τὰς ἀνακλάσεις ἀνταποστέλλον ἐπεὶ δ οὐκ ἐτύγχανε χάριτος , ὀργῇ πρὸς ἄμυναν τραπέσθαι τῶν Λυκίων , πεισθῆναι δ ὑπὸ τῶν γυναικῶν 0 .
ἣν δὲ Νύμφις ἐν τῷ τετάρτῳ περὶ Ἡρακλείας αἰτίαν εἴρηκεν , ἥκιστα μυθώδης ἐστί ·
λέγει γάρ , ὅτι σῦν ἄγριον ἐν τῇ Ξανθίων χώρᾳ καὶ ζῷα καὶ καρποὺς λυμαινόμενον ἀνελὼν ὁ Βελλεροφόντης οὐδεμιᾶς ἐτύγχανεν ἀμοιβῆς ·
καταρασαμένου δὲ τῶν Ξανθίων αὐτοῦ πρὸς τὸν Ποσειδῶνα , πᾶν τὸ πεδίον ἐξήνθησεν ἁλμυρίδα καὶ διέφθαρτο παντάπασι , τῆς γῆς πικρᾶς γενομένης ·
μέχρι οὗ τὰς γυναῖκας αἰδεσθεὶς δεομένας εὔξατο τῷ Ποσειδῶνι τὴν ὀργὴν ἀφεῖναι .
διὸ καὶ νόμος ἦν τοῖς Ξανθίοις μὴ πατρόθεν ἀλλ ἀπὸ μητέρων χρηματίζειν .
σαλματίδες Ἀννίβα δὲ τοῦ Βάρκα , πρὶν ἐπὶ Ῥωμαίους στρατεύειν , ἐν Ἰβηρίᾳ πόλει μεγάλῃ Σαλματικῇ προσμαχομένου , πρῶτον μὲν ἔδεισαν οἱ πολιορκούμενοι καὶ συνέθεντο ποιήσειν τὸ προσταττόμενον , Ἀννίβᾳ τριακόσια δόντες ἀργυρίου τάλαντα καὶ τριακοσίους ὁμήρους .
ἀνέντος δὲ τὴν πολιορκίαν ἐκείνου , μεταγνόντες οὐδὲν ἔπραττον ὧν ὡμολόγησαν .
αὖθις οὖν ἐπιστρέψαντος αὐτοῦ καὶ τοὺς στρατιώτας ἐπὶ διαρπαγῇ χρημάτων κελεύσαντος ἐπιχειρεῖν τῇ πόλει , παντάπασι καταπλαγέντες οἱ βάρβαροι συνεχώρησαν ἐξελθεῖν ἐν ἱματίῳ τοὺς ἐλευθέρους , ὅπλα καὶ χρήματα καὶ ἀνδράποδα καὶ τὴν πόλιν καταλιπόντας , αἱ δὲ γυναῖκες οἰόμεναι τῶν μὲν ἀνδρῶν φωράσειν ἕκαστον ἐξιόντα τοὺς πολεμίους , αὐτῶν δ οὐκ ἂν ἅψασθαι , ξίφη λαβοῦσαι καὶ ἀποκρύψασαι συνεξέπιπτον τοῖς ἀνδράσιν .
ἐξελθόντων δὲ πάντων ὁ Ἀννίβας φρουρὰν Μασαισυλίων ἐπιστήσας ἐν τῷ προαστείῳ συνεῖχεν αὐτούς , οἱ δ ἄλλοι τὴν πόλιν ἀτάκτως ἐμπεσόντες διήρπαζον .
πολλῶν δ ἀγομένων , οἱ Μασαισύλιοι καρτερεῖν οὐκ ἐδύναντο βλέποντες οὐ δὲ τῇ φυλακῇ τὸν νοῦν προσεῖχον , ἀλλ ἠγανάκτουν καὶ ἀπεχώρουν ὡς μεθέξοντες τῆς ὠφελείας .
ἐν τούτῳ δ αἱ γυναῖκες ἐμβοήσασαι τοῖς ἀνδράσι τὰ ξίφη παρέδοσαν , ἔνιαι δὲ καὶ δι ἑαυτῶν ἐπετίθεντο τοῖς φρουροῦσι ·
μία δὲ καὶ λόγχην ἐξαρπάσασα Βάνωνος τοῦ ἑρμηνέως αὐτὸν ἐκεῖνον ἔπαισεν ἔτυχε δὲ τεθωρακισμένος ·
τῶν δ ἄλλων τοὺς μὲν καταβαλόντες , τοὺς δὲ τρεψάμενοι , διεξέπεσον ἀθρόοι μετὰ τῶν γυναικῶν .
πυθόμενος δ ὁ Ἀννίβας καὶ διώξας τοὺς μὲν καταλειφθέντας εἷλεν ·
οἱ δὲ τῶν ὀρῶν ἐπιλαβόμενοι παραχρῆμα μὲν διέφυγον , ὕστερον δὲ πέμψαντες ἱκετηρίαν εἰς τὴν πόλιν ὑπ αὐτοῦ κατήχθησαν , ἀδείας καὶ φιλανθρωπίας τυχόντες .
μιλήσιαι τὰς Μιλησίων ποτὲ παρθένους δεινὸν πάθος καὶ ἀλλόκοτον κατέσχεν , ἐκ δή τινος αἰτίας ἀδήλου ·
μάλιστα δ εἰκάζετο κρᾶσιν ἐκστατικὴν καὶ φαρμακώδη λαβὼν ὁ ἀὴρ τροπὴν αὐταῖς καὶ παραφορὰν τῆς διανοίας ἐνεργάσασθαι .
πάσαις μὲν γὰρ ἐξαίφνης ἐπιθυμία θανάτου καὶ πρὸς ἀγχόνην ὁρμὴ περιμανὴς ἐνέπιπτε , πολλαὶ δ ἀπήγχοντο λανθάνουσαι · ·
λόγοι δὲ καὶ δάκρυα γονέων καὶ παρηγορίαι φίλων οὐδὲν ἐπέραινον , ἀλλὰ περιῆσαν ἐπινοίας καὶ πανουργίας ἁπάσης τῶν φυλαττόντων , ἑαυτὰς διαχρώμεναι .
καὶ τὸ κακὸν ἐδόκει δαιμόνιον εἶναι καὶ κρεῖττον ἀνθρωπίνης βοηθείας , ἄχρι οὗ γνώμῃ νοῦν ἔχοντος ἀνδρὸς ἐγράφη προβούλευμα τὰς ἀπαγχομένας γυμνὰς ἐκκομίζεσθαι διὰ τῆς ἀγορᾶς ·
καὶ τοῦτο κυρωθὲν οὐ μόνον ἐπέσχεν , ἀλλὰ καὶ παντελῶς ἔπαυσε θανατώσας τὰς παρθένους .
μέγα δὴ τεκμήριον εὐφυΐας καὶ ἀρετῆς ἡ τῆς ἀδοξίας εὐλάβεια καὶ τὸ πρὸς τὰ δεινότατα τῶν ὄντων , θάνατον καὶ πόνον , ἀδεῶς ἐχούσας αἰσχροῦ φαντασίαν μὴ ὑπομεῖναι μη δ ἐνεγκεῖν αἰσχύνης μετὰ θάνατον ἐσομένης , , Κεῖαι ταῖς Κείων παρθένοις ἔθος ἦν εἰς ἱερὰ δημόσια συμπορεύεσθαι καὶ διημερεύειν μετ ἀλλήλων , οἱ δὲ μνηστῆρες ἐθεῶντο παιζούσας καὶ χορευούσας 0 ·
ἑσπέρας δὲ πρὸς ἑκάστην ἀνὰ μέρος βαδίζουσαι διηκονοῦντο τοῖς ἀλλήλων γονεῦσι καὶ ἀδελφοῖς ἄχρι τοῦ καὶ τοὺς πόδας ἀπονίζειν .
ἤρων πολλάκις μιᾶς πλείονες οὕτω κόσμιον ἔρωτα καὶ νόμιμον , ὥστε τῆς κόρης ἐγγυηθείσης ἑνὶ τοὺς ἄλλους εὐθὺς πεπαῦσθαι .
κεφάλαιον δὲ τῆς εὐταξίας τῶν γυναικῶν , τὸ μή τε μοιχείαν μή τε φθορὰν ἀνέγγυον ἐτῶν ἑπτακοσίων μνημονεύεσθαι παρ αὐτοῖς γενομένην 0 .
φωκιδες τῶν ἐν Φωκεῦσι τυράννων κατειληφότων Δελφοὺς καὶ τὸν ἱερὸν κληθέντα πόλεμον Θηβαίων πολεμούντων πρὸς αὐτούς , αἱ περὶ τὸν Διόνυσον γυναῖκες , ἃς Θυιάδας ὀνομάζουσιν , ἐκμανεῖσαι καὶ περιπλανηθεῖσαι νυκτὸς ἔλαθον ἐν Ἀμφίσσῃ γενόμεναι ·
κατάκοποι δ οὖσαι καὶ μηδέπω τοῦ φρονεῖν παρόντος αὐταῖς , ἐν τῇ ἀγορᾷ προέμεναι τὰ σώματα σποράδην ἔκειντο καθεύδουσαι .
τῶν δ Ἀμφισσέων αἱ γυναῖκες , φοβηθεῖσαι μὴ διὰ τὸ σύμμαχον τὴν πόλιν Φωκέων γεγονέναι καὶ συχνοὺς στρατιώτας παρεῖναι τῶν τυράννων ἀγνωμονηθῶσιν αἱ Θυιάδες , ἐξέδραμον εἰς τὴν ἀγορὰν ἅπασαι καὶ κύκλῳ περιστᾶσαι σιωπῇ κοιμωμέναις μὲν οὐ προσῄεσαν , ἐπεὶ δ ἐξανέστησαν , ἄλλαι περὶ ἄλλας ἐγίγνοντο θεραπεύουσαι καὶ τροφὴν προσφέρουσαι ·
τέλος δὲ πείσασαι τοὺς ἄνδρας ἐπηκολούθησαν αὐταῖς ἄχρι τῶν ὅρων ἀσφαλῶς προπεμπομέναις .
ὀυαλερία καὶ Κλοιλία Ταρκύνιον Σούπερβον , ἕβδομον ἀπὸ Ῥωμύλου βασιλεύοντα Ῥωμαίων , ἐξήλασεν ὕβρις καὶ ἀρετὴ Λουκρητίας , γυναικὸς ἀνδρὶ γεγαμημένης λαμπρῷ καὶ κατὰ γένος προσήκοντι τοῖς βασιλεῦσιν .
ἐβιάσθη μὲν γὰρ ὑφ ἑνὸς τῶν Ταρκυνίου παίδων , ἐπιξενωθέντος αὐτῇ ·
φράσασα δὲ τοῖς φίλοις καὶ οἰκείοις τὸ πάθος εὐθὺς ἀπέσφαξεν ἑαυτήν .
ἐκπεσὼν δὲ τῆς ἀρχῆς ὁ Ταρκύνιος ἄλλους τε πολλοὺς ἐπολέμησε πολέμους , πειρώμενος ἀναλαβεῖν τὴν ἡγεμονίαν ·
καὶ τέλος ἄρχοντα Τυρρηνῶν Πορσίναν ἔπεισεν ἐπὶ τὴν Ῥώμην στρατεῦσαι μετὰ πολλῆς δυνάμεως .
ἅμα δὲ τῷ πολέμῳ καὶ λιμοῦ συνεπιτιθεμένου τοῖς Ῥωμαίοις , πυνθανόμενοι τὸν Πορσίναν οὐ πολεμικὸν εἶναι μόνον , ἀλλὰ καὶ δίκαιον ἄνδρα καὶ χρηστόν , ἐβούλοντο χρῆσθαι δικαστῇ πρὸς τὸν Ταρκύνιον .
ἀπαυθαδισαμένου δὲ τοῦ Ταρκυνίου καὶ τὸν Πορσίναν , εἰ μὴ μενεῖ σύμμαχος βέβαιος , οὐ δὲ κριτὴν δίκαιον ἔσεσθαι φάσκοντος , ἀφεὶς ἐκεῖνον ὁ Πορσίνας ἔπραττεν , ὅπως φίλος ἄπεισι Ῥωμαίων , τῆς τε χώρας ὅσην ἀπετέτμηντο Τυρρηνῶν καὶ τοὺς αἰχμαλώτους κομισάμενος .
ἐπὶ τούτοις ὁμήρων αὐτῷ δοθέντων δέκα μὲν ἀρρένων παίδων δέκα δὲ θηλειῶν ἐν αἷς ἦν ἡ Ποπλικόλα τοῦ ὑπάτου θυγάτηρ Οὐαλερία , πᾶσαν εὐθὺς ἀνῆκε τὴν πρὸς τὸν πόλεμον παρασκευήν , καίπερ οὔπω τέλος ἐχούσης τῆς ὁμολογίας .
αἱ δὲ παρθένοι κατέβησαν μὲν ἐπὶ τὸν ποταμὸν ὡς λουσόμεναι μικρὸν ἀπωτέρω τοῦ στρατοπέδου ·
μιᾶς δ αὐτῶν ὄνομα Κλοιλίας προτρεψαμένης , ἀναδησάμεναι περὶ τὰς κεφαλὰς τοὺς χιτωνίσκους παρεβάλοντο πρὸς ῥεῦμα πολὺ καὶ δίνας βαθείας νέουσαι καὶ διεπέρασαν ἀλλήλων ἐχόμεναι πολυπόνως καὶ μόλις .
εἰσὶ δ οἱ λέγοντες ἵππου τὴν Κλοιλίαν εὐπορήσασαν αὐτὴν μὲν ἐπιβῆναι καὶ διεξελαύνειν ἠρέμα , ταῖς δ ἄλλαις ὑφηγεῖσθαι παραθαρσύνουσαν νηχομένας καὶ παραβοηθοῦσαν .
ᾧ δὲ τεκμηρίῳ χρῶνται , μετ ὀλίγον ἐροῦμεν .
ἐπεὶ δὲ σωθείσας εἶδον οἱ Ῥωμαῖοι , τὴν μὲν ἀρετὴν καὶ τὴν τόλμαν ἐθαύμασαν , τὴν δὲ κομιδὴν οὐκ ἠγάπησαν οὐ δ ὑπέμειναν ἐν πίστει χείρονες ἑνὸς ἀνδρὸς γενέσθαι .
πάλιν οὖν τὰς κόρας ἐκέλευσαν ἀπιέναι καὶ συνέπεμψαν αὐταῖς ἀγωγούς , οἷς διαβᾶσι τὸν ποταμὸν ἐνέδραν ὑφεὶς ὁ Ταρκύνιος ὀλίγον ἐδέησεν ἐγκρατὴς γενέσθαι τῶν παρθένων .
ἡ μὲν οὖν τοῦ ὑπάτου Ποπλικόλα θυγάτηρ Οὐαλερία μετὰ τριῶν προεξέφυγεν οἰκετῶν εἰς τὸ τοῦ Πορσίνα στρατόπεδον , τὰς δ ἄλλας ὁ τοῦ Πορσίνα υἱὸς Ἄρρους ταχὺ προσβοηθήσας ἐξείλετο τῶν πολεμίων .
ἐπεὶ δ ἤχθησαν , ἰδὼν αὐτὰς ὁ Πορσίνας ἐκέλευσεν εἰπεῖν , ἥτις ἐστὶν ἡ προτρεψαμένη καὶ κατάρξασα τοῦ βουλεύματος .
αἱ μὲν οὖν ἄλλαι φοβηθεῖσαι περὶ τῆς Κλοιλίας ἐσιώπησαν αὐτῆς δὲ τῆς Κλοιλίας εἰπούσης ἑαυτήν , ἀγασθεὶς ὁ Πορσίνας ἐκέλευσεν ἵππον ἀχθῆναι κεκοσμημένον εὐπρεπῶς , καὶ τῇ Κλοιλίᾳ δωρησάμενος ἀπέπεμψεν εὐμενῶς καὶ φιλανθρώπως πάσας .
τοῦτο ποιοῦνται σημεῖον οἱ πολλοὶ τοῦ τὴν Κλοιλίαν ἵππῳ διεξελάσαι τὸν ποταμόν ·
οἱ δ οὔ φασιν , ἀλλὰ τὴν ῥώμην θαυμάσαντα καὶ τὴν τόλμαν αὐτῆς ὡς κρείττονα γυναικὸς ἀξιῶσαι δωρεᾶς ἀνδρὶ πολεμιστῇ πρεπούσης 0 .
ἀνέκειτο γοῦν ἔφιππος εἰκὼν γυναικὸς ἐπὶ τῆς ὁδοῦ τῆς ἱερᾶς λεγομένης , ἣν οἱ μὲν τῆς Κλοιλίας οἱ δὲ τῆς Οὐαλερίας λέγουσιν εἶναι 0 .
μίκκα καὶ Μεγιστώ Ἀριστότιμος Ἠλείοις ἐπαναστὰς τύραννος ἴσχυε μὲν δι Ἀντιγόνου τοῦ βασιλέως , ἐχρῆτο δὲ τῇ δυνάμει πρὸς οὐδὲν ἐπιεικὲς οὐ δὲ μέτριον καὶ γὰρ αὐτὸς ἦν φύσει θηριώδης , καὶ τοῖς φυλάττουσι τὴν ἀρχὴν καὶ τὸ σῶμα βαρβάροις μιγάσι δουλεύων ὑπὸ φόβου , πολλὰ μὲν ὑβριστικὰ πολλὰ δ ὠμὰ τοὺς πολίτας ὑπ αὐτῶν περιεώρα πάσχοντας ·
οἷον ἦν καὶ τὸ Φιλοδήμου πάθος .
ἔχοντος γὰρ αὐτοῦ θυγατέρα καλὴν ὄνομα Μίκκαν ἐπεχείρησέ τις τῶν περὶ τὸν τύραννον ξεναγῶν ὄνομα Λεύκιος ὕβρει μᾶλλον ἢ ἔρωτι συγγενέσθαι 0 ·
καὶ πέμψας ἐκάλει τὴν παρθένον .
οἱ μὲν οὖν γονεῖς τὴν ἀνάγκην ὁρῶντες ἐκέλευον βαδίζειν ·
ἡ δὲ παῖς οὖσα γενναία καὶ μεγαλόφρων ἐδεῖτο τοῦ πατρὸς περιπλεκομένη καὶ καθικετεύουσα μᾶλλον αὐτὴν περιιδεῖν ἀποθανοῦσαν ἢ τὴν παρθενίαν αἰσχρῶς καὶ παρανόμως ἀφαιρεθεῖσαν 0 .
καὶ διατριβῆς γενομένης , σπαργῶν καὶ μεθύων ὁ Λεύκιος αὐτὸς ἐξανέστη μεταξὺ πίνων πρὸς ὀργήν καὶ τὴν Μίκκαν εὑρὼν ἐν τοῖς γόνασι τοῦ πατρὸς τὴν κεφαλὴν ἔχουσαν ἐκέλευσεν αὐτῷ συνακολουθεῖν οὐ βουλομένης δὲ τὸ χιτώνιον περιρρήξας ἐμαστίγου γυμνήν , αὐτὴν μὲν ἐγκαρτεροῦσαν σιωπῇ ταῖς ἀλγηδόσιν ·
ὁ δὲ πατὴρ καὶ ἡ μήτηρ 0 .
ὡς οὐδὲν ἀντιβολοῦντες καὶ δακρύοντες ἐπέραινον , ἐτράποντο πρὸς θεῶν καὶ ἀνθρώπων ἀνάκλησιν ὡς δεινὰ καὶ παράνομα πάσχοντες .
ὁ δὲ βάρβαρος ἐκμανεὶς παντάπασιν ὑπὸ τοῦ θυμοῦ καὶ μέθης ἀποσφάττει τὴν παρθένον , ὡς ἔτυχεν ἐν τοῖς κόλποις τοῦ πατρὸς ἔχουσα τὸ πρόσωπον .
ἀλλ οὐ δὲ τούτοις ὁ τύραννος ἐκάμπτετο , πολλοὺς δ ἀνῄρει καὶ πλείονας ἐφυγάδευεν ὀκτακόσιοι γοῦν λέγονται καταφυγεῖν εἰς Αἰτωλοὺς δεόμενοι τὰς γυναῖκας αὑτοῖς καὶ τὰ νήπια τῶν τέκνων κομίσασθαι παρὰ τοῦ τυράννου .
ὀλίγῳ δ ὕστερον αὐτὸς ἐκήρυξε τὰς βουλομένας γυναῖκας ἀπιέναι πρὸς τοὺς ἄνδρας , ὅσον βούλονται τῶν γυναικείων χρημάτων ἐπιφερομένας .
ἐπεὶ δὲ πάσας ᾔσθετο μεθ ἡδονῆς τὸ κήρυγμα δεδεγμένας ἐγένοντο γὰρ ὑπὲρ ἑξακοσίας τὸ πλῆθος , ἐκέλευσεν ἀθρόας ἡμέρᾳ ῥητῇ βαδίζειν , ὡς τὴν ἀσφάλειαν αὐτὸς παρέξων .
ἐνστάσης δὲ τῆς ἡμέρας , αἱ μὲν ἐπὶ τὰς πύλας ἠθροίζοντο τὰ χρήματα συσκευασάμεναι , καὶ τῶν τέκνων τὰ μὲν ἐν ταῖς ἀγκάλαις φέρουσαι τὰ δ ἐπὶ τῶν ἁμαξῶν ἔχουσαι , καὶ περιέμενον ἀλλήλας ·
ἄφνω δὲ πολλοὶ τῶν τοῦ τυράννου ἐπεφέροντο , μένειν βοῶντες ἔτι πόρρωθεν .
ὡς δ ἐγγὺς ἐγένοντο , τὰς μὲν γυναῖκας ἐκέλευον ἀναχωρεῖν ὀπίσω , τὰ δὲ ζεύγη καὶ τὰς ἁμάξας ὑποστρέψαντες ἔωσαν εἰς αὐτὰς καὶ διὰ μέσων ἀφειδῶς διήλαυνον , οὔ τ ἀκολουθεῖν οὔ τε μένειν ἐῶντες οὔ τε τοῖς νηπίοις βοηθεῖν ἀπολλυμένοις τὰ μὲν γὰρ ἐκπίπτοντα τῶν ἁμαξῶν τὰ δ ὑποπίπτοντα διεφθείροντο , βοῇ καὶ μάστιξιν ὥσπερ πρόβατα τῶν μισθοφόρων ἐπειγόντων ἀνατρεπομένας ὑπ ἀλλήλων , ἕως εἰς τὸ δεσμωτήριον ἐνέβαλον ἁπάσας , τὰ δὲ χρήματα πρὸς τὸν Ἀριστότιμον ἀπεκομίσθη .
χαλεπῶς δὲ τῶν Ἠλείων ἐπὶ τούτοις ἐχόντων , αἱ περὶ τὸν Διόνυσον ἱεραὶ γυναῖκες , ἃς ἑκκαίδεκα καλοῦσιν , ἱκετηρίας καὶ στέμματα τῶν ἀπὸ τοῦ θεοῦ λαβοῦσαι περὶ τὴν ἀγορὰν ἀπήντησαν τῷ Ἀριστοτίμῳ , καὶ τῶν δορυφόρων ὑπ αἰδοῦς διαστάντων , ἔστησαν τὸ πρῶτον σιωπῇ ὁσίως προϊσχόμεναι τὰς ἱκετηρίας .
ἐπεὶ δ ἐγένοντο φανεραὶ δεόμεναι καὶ παραιτούμεναι τὴν ὀργὴν ὑπὲρ τῶν γυναικῶν , παροξυνθεὶς πρὸς τοὺς δορυφόρους καὶ κεκραγὼς ὅτι προσελθεῖν εἴασαν αὐτὰς ἐποίησε τὰς μὲν ὠθοῦντας τὰς δὲ τύπτοντας ἐξελάσαι ἐκ τῆς ἀγορᾶς , ἑκάστην δὲ δυσὶ ταλάντοις ἐζημίωσε .
γενομένων δὲ τούτων , ἐν μὲν τῇ πόλει συνέστησε πρᾶξιν ἐπὶ τὸν τύραννον Ἑλλάνικος , ἀνὴρ διὰ γῆρας ἤδη καὶ δύο τέκνων θάνατον ὡς οὐδὲν ἂν πράξας ὑπὸ τοῦ τυράννου περιορώμενος .
ἐκ δ Αἰτωλίας διαπεράσαντες οἱ φυγάδες καταλαμβάνουσι τῆς χώρας ἐπιτήδειον ἐμπολεμεῖν ἔρυμα τὴν Ἀμυμώνην , καὶ συχνοὺς προσεδέχοντο τῶν πολιτῶν ἐκ τῆς Ἤλιδος ἀποδιδράσκοντας .
ταῦτα δὲ δείσας ὁ Ἀριστότιμος εἰσῆλθε πρὸς τὰς γυναῖκας , καὶ νομίζων φόβῳ μᾶλλον ἢ χάριτι διαπράξεσθαι προσέταττε πέμπειν καὶ γράφειν αὐτὰς τοῖς ἀνδράσιν ὅπως ἀπίωσιν ἐκ τῆς χώρας ·
εἰ δὲ μή , κατασφάξειν ἠπείλει πάσας αἰκισάμενος καὶ προανελὼν τοὺς παῖδας 0 .
αἱ μὲν οὖν ἄλλαι , πολὺν χρόνον ἐφεστῶτος καὶ κελεύοντος εἰπεῖν εἴ τι πράξουσι τούτων , οὐδὲν ἀπεκρίναντο πρὸς ἐκεῖνον , ἀλλὰ προσέβλεψαν ἀλλήλαις σιωπῇ καὶ διένευσαν , ἀνθομολογούμεναι τὸ μὴ δεδιέναι μη δ ἐκπεπλῆχθαι τὴν ἀπειλήν .
μεγιστὼ δ ἡ Τιμολέοντος γυνὴ καὶ διὰ τὸν ἄνδρα καὶ τὴν ἀρετὴν ἡγεμονικὴν ἔχουσα τάξιν , διαναστῆναι μὲν οὐκ ἠξίωσεν οὐ δ εἴασε τὰς ἄλλας ·
καθεζομένη δ ἀπεκρίνατο πρὸς αὐτόν , εἰ μὲν ἦς ἀνὴρ φρόνιμος , οὐκ ἂν διελέγου γυναιξὶ περὶ ἀνδρῶν , ἀλλὰ πρὸς ἐκείνους ἂν ὡς κυρίους ἡμῶν ἔπεμπες , ἀμείνονας λόγους εὑρὼν ἢ δι ὧν ἡμᾶς ἐξηπάτησας 0 ·
εἰ δ αὐτὸς ἐκείνους πεῖσαι ἀπεγνωκὼς δι ἡμῶν ἐπιχειρεῖς παραλογίζεσθαι , μή θ ἡμᾶς ἔλπιζε πάλιν ἐξαπατήσειν μή τ ἐκεῖνοι κακῶς οὕτω φρονήσειαν , ὥστε φειδόμενοι παιδαρίων καὶ γυναικῶν ἐγκαταλιπεῖν τὴν τῆς πατρίδος ἐλευθερίαν ·
οὐ γὰρ τοσοῦτο κακὸν αὐτοῖς ἡμᾶς ἀπολέσαι μη δὲ νῦν ἔχοντας , ὅσον ἀγαθὸν ἐξελέσθαι τῆς σῆς ὠμότητος καὶ ὕβρεως τοὺς πολίτας 0 .
ταῦτα τῆς Μεγιστοῦς λεγούσης , οὐκ ἀνασχόμενος ὁ Ἀριστότιμος ἐκέλευσε τὸ παιδίον αὐτῆς ὡς ἀποκτενῶν ἐν ὄψει κομισθῆναι .
ζητούντων δὲ τῶν ὑπηρετῶν ἀναμεμιγμένον ἐν τοῖς ἄλλοις παίζουσι καὶ διαπαλαίουσιν , ἡ μήτηρ ὀνομαστὶ προσκαλεσαμένη , δεῦρο , ἔφη , τέκνον , πρὶν αἰσθέσθαι καὶ φρονεῖν ἀπαλλάγηθι τῆς πικρᾶς τυραννίδος ·
ὡς ἐμοὶ βαρύτερόν ἐστι δουλεύοντὰ σε παρ ἀξίαν ἐφορᾶν ἢ ἀποθνήσκοντα 0 .
τοῦ δ Ἀριστοτίμου σπασαμένου τὴν μάχαιραν ἐπ αὐτὴν ἐκείνην καὶ μετ ὀργῆς ἐπιφερομένου , τῶν συνήθων τις αὐτῷ Κύλων ὄνομα πιστὸς δοκῶν εἶναι , μισῶν δὲ καὶ μετέχων τῆς συνωμοσίας τοῖς περὶ τὸν Ἑλλάνικον , ἀντέστη καὶ ἀπέστρεψε δεόμενος καὶ λέγων ἀγεννὲς εἶναι καὶ γυναικῶδες οὐκ ἀνδρὸς ἡγεμονικοῦ καὶ πράγμασι χρῆσθαι μεμαθηκότος τὸ ἔργον ὥστε μόλις ἔννουν γενόμενον τὸν Ἀριστότιμον ἀπελθεῖν .
γίγνεται δὲ σημεῖον αὐτῷ μέγα ·
μεσημβρία μὲν γὰρ ἦν καὶ μετὰ τῆς γυναικὸς ἀνεπαύετο παρασκευαζομένων δὲ τῶν περὶ τὸ δεῖπνον , ἀετὸς μετέωρος ὤφθη δινούμενος ὑπὲρ τῆς οἰκίας , εἶθ ὥσπερ ἐκ προνοίας καὶ στοχασμοῦ λίθον ἀφῆκεν εὐμεγέθη κατ ἐκεῖνο τῆς στέγης τὸ μέρος , οὗ τὸ δωμάτιον ἦν , ἐν ᾧ κατακείμενος ἐτύγχανεν ὁ Ἀριστότιμος .
ἅμα δ ἄνωθεν ψόφου μεγάλου καὶ κραυγῆς ἔξωθεν ὑπὸ τῶν ἰδόντων τὸν ὄρνιν γενομένης , ἐκπλαγεὶς καὶ πυθόμενος τὸ γεγονὸς μετεπέμψατο μάντιν , ᾧ χρώμενος διετέλει κατ ἀγοράν , καὶ διηρώτα περὶ τοῦ σημείου συντεταραγμένος .
ὁ δ ἐκεῖνον μὲν παρεκάλει ὡς τοῦ Διὸς αὐτὸν ἐξεγείροντος καὶ βοηθοῦντος , οἷς δ ἐπίστευε τῶν πολιτῶν ἔφρασεν ὅσον οὔπω τὴν δίκην αἰωρουμένην ὑπὲρ κεφαλῆς ἐμπεσεῖσθαι τῷ τυράννῳ .
διὸ καὶ τοῖς περὶ τὸν Ἑλλάνικον ἔδοξε μὴ μέλλειν , ἀλλ ἐπιτίθεσθαι τῇ ὑστεραίᾳ .
τῆς δὲ νυκτὸς Ἑλλάνικος ἐδόκει κατὰ τοὺς ὕπνους τῶν τεθνηκότων υἱῶν τὸν ἕτερον λέγειν αὐτῷ παραστάντα , τί πέπονθας , ὦ πάτερ , καθεύδων ;
αὔριον δέ σε δεῖ τῆς πόλεως στρατηγεῖν .
οὗτός τε δὴ διὰ τὴν ὄψιν εὐθαρσὴς γεγενημένος παρεκάλει τοὺς ἑταίρους , ὃ τ Ἀριστότιμος πυθόμενος Κρατερὸν αὐτῷ βοηθοῦντα μετὰ πολλῆς δυνάμεως ἐν Ὀλυμπίᾳ καταστρατοπεδεύειν , οὕτως ἐξεθάρσησεν , ὥστ ἄνευ δορυφόρων εἰς τὴν ἀγορὰν προελθεῖν μετὰ τοῦ Κύλωνος .
ὡς οὖν συνεῖδε τὸν καιρὸν Ἑλλάνικος , ὃ μὲν ἦν σημεῖον αὐτῷ πρὸς τοὺς μέλλοντας ἐπιχειρεῖν συγκείμενον οὐκ ἔδωκε , λαμπρᾷ δὲ τῇ φωνῇ καὶ ἅμα τὰς χεῖρας προτείνων ἀμφοτέρας , τί μέλλετε , ἄνδρες ἀγαθοί ;
καλὸν τὸ θέατρον ἐν μέσῳ τῆς πατρίδος ἐναγωνίσασθαι 0 .
πρῶτος μὲν οὖν ὁ Κύλων σπασάμενος τὸ ξίφος παίει τινὰ τῶν ἑπομένων τῷ Ἀριστοτίμῳ Θρασυβούλου δὲ καὶ Λάμπιδος ἐξ ἐναντίας ἐπιφερομένων , ἔφθη μὲν ὁ Ἀριστότιμος εἰς τὸ τοῦ Διὸς ἱερὸν καταφυγών ἐκεῖ δ ἀποκτείναντες αὐτὸν καὶ τὸ σῶμα προβαλόντες εἰς τὴν ἀγορὰν ἐκάλουν τοὺς πολίτας ἐπὶ τὴν ἐλευθερίαν .
οὐ μὴν ἔφθησάν γε πολὺ τὰς γυναῖκας ·
εὐθὺς γὰρ ἐξέδραμον μετὰ χαρᾶς καὶ ὀλολυγμοῦ , καὶ περιστᾶσαι τοὺς ἄνδρας ἀνέδουν καὶ κατέστεφον .
εἶτα τοῦ πλήθους ἐπὶ τὴν οἰκίαν τοῦ τυράννου ῥυέντος , ἡ μὲν γυνὴ συγκλείσασα τὸν θάλαμον αὑτὴν ἀνήρτησε .
δύο δ ἦσαν αὐτῷ θυγατέρες , παρθένοι μὲν ἔτι , κάλλισται δὲ τὴν ὄψιν , ἤδη γάμων ὥραν ἔχουσαι ταύτας συλλαβόντες εἷλκον ἔξω πάντως μὲν ἀνελεῖν , αἰκίσασθαι δὲ καὶ καθυβρίσαι πρότερον ἐγνωκότες .
ἀπαντήσασα δ ἡ Μεγιστὼ μετὰ τῶν ἄλλων ἐβόα δεινὰ ποιεῖν αὐτούς , εἰ δῆμος ἀξιοῦντες εἶναι ταῦτα τολμῶσι καὶ ἀσελγαίνουσι τοῖς τυράννοις ὅμοια .
ἐντρεπομένων δὲ πολλῶν τὸ ἀξίωμα τῆς γυναικὸς παρρησιαζομένης καὶ δακρυούσης , ἔδοξεν ἀφελεῖν τὴν ὕβριν , αὐτὰς δ ἐᾶσαι δι αὑτῶν ἀποθανεῖν .
ὡς δ οὖν ἀναστρέψαντες ἔνδον ἐκέλευον εὐθὺς ἀποθνήσκειν τὰς παρθένους , ἡ πρεσβυτέρα Μυρὼ λύσασα τὴν ζώνην καὶ βρόχον ἐνάψασα τὴν ἀδελφὴν κατησπάζετο καὶ παρεκάλει προσέχειν καὶ ποιεῖν ἅπερ ἂν αὐτὴν θεάσηται ποιοῦσαν , ὅπως ἄν , ἔφη , μὴ ταπεινῶς μη δ ἀναξίως ἑαυτῶν καταστρέψωμεν .
τῆς δὲ νεωτέρας δεομένης αὐτῇ παρεῖναι προτέρᾳ ἀποθανεῖν καὶ τῆς ζώνης ἀντιλαμβανομένης , οὐδὲν ἄλλο πώποτ , εἶπεν , οὐ δὲ ἓν ἤρνημαί σοι δεομένῃ καὶ ταύτην οὖν λαβὲ τὴν χάριν , ἐγὼ δ ὑπομενῶ καὶ τλήσομαι τοῦ θανάτου βαρύτερον , τὸ σέ , φιλτάτη , προτέραν ἰδεῖν ἀποθνήσκουσαν 0 .
ἐκ τούτου τὴν μὲν ἀδελφὴν αὐτὴ διδάξασα τῷ τραχήλῳ περιβαλέσθαι τὸν βρόχον , ὡς ᾔσθετο τεθνηκυῖαν , καθεῖλε καὶ κατεκάλυψεν ·
αὐτὴ δὲ τὴν Μεγιστὼ παρεκάλεσεν ἐπιμεληθῆναι , καὶ μὴ περιιδεῖν αἰσχρῶς , ἐπειδὰν ἀποθάνῃ , τεθεῖσαν ὥστε μηδένα πικρὸν μη δὲ μισοτύραννον οὕτω γενέσθαι τῶν παρόντων , ὃς οὐκ ἔκλαυσεν οὐ δὲ κατηλέησε τὴν τῶν παρθένων εὐγένειαν .
τῶν μὲν οὖν κοινῇ πεπραγμένων γυναιξὶ μυρίων ὄντων ἱκανὰ ταῦτα παραδείγματα 0 ·
τὰς δὲ καθ ἑκάστην ἀρετάς , ὅπως ἂν ἐπίῃ , σποράδην ἀναγράψομεν , οὐδὲν οἰόμενοι τῆς κατὰ χρόνον τάξεως δεῖσθαι τὴν ὑποκειμένην ἱστορίαν .
πιερία τῶν εἰς Μίλητον ἀφικομένων Ἰώνων στασιάσαντες ἔνιοι πρὸς τοὺς Νείλεω παῖδας , ἀπεχώρησαν εἰς Μυοῦντα κ ἀκεῖ κατῴκουν , πολλὰ κακὰ πάσχοντες ὑπὸ τῶν Μιλησίων ·
ἐπολέμουν γὰρ αὐτοῖς διὰ τὴν ἀπόστασιν .
οὐ μὴν ἀκήρυκτος ἦν οὐ δ ἀνεπίμικτος ὁ πόλεμος , ἀλλ ἔν τισιν ἑορταῖς ἐφοίτων εἰς Μίλητον ἐκ τοῦ Μυοῦντος αἱ γυναῖκες .
ἦν δὲ Πύθης ἀνὴρ ἐν αὐτοῖς ἐμφανής , γυναῖκα μὲν ἔχων Ἰαπυγίαν , θυγατέρα δὲ Πιερίαν .
οὔσης οὖν ἑορτῆς Ἀρτέμιδι καὶ θυσίας παρὰ Μιλησίοις , ἣν Νηληίδα προσαγορεύουσιν , ἔπεμψε τὴν γυναῖκα καὶ τὴν θυγατέρα , δεηθείσας ὅπως τῆς ἑορτῆς μετάσχωσι ·
τῶν δὲ Νείλεω παίδων ὁ δυνατώτατος ὄνομα Φρύγιος τῆς Πιερίας ἐρασθεὶς ἐνενόει τί ἂν αὐτῇ μάλιστα γένοιτο παρ αὐτοῦ κεχαρισμένον .
εἰπούσης δ ἐκείνης εἰ διαπράξαιό μοι τὸ πολλάκις ἐνταῦθα καὶ μετὰ πολλῶν βαδίζειν , συνεὶς ὁ Φρύγιος δεομένην φιλίας καὶ εἰρήνης τοῖς πολίταις κατέπαυσε τὸν πόλεμον .
ἦν οὖν ἐν ἀμφοτέραις ταῖς πόλεσι δόξα καὶ τιμὴ τῆς Πιερίας , ὥστε καὶ τὰς Μιλησίων εὔχεσθαι γυναῖκας ἄχρι νῦν οὕτως τοὺς ἄνδρας ἐρᾶν αὐτῶν , ὡς Φρύγιος ἠράσθη Πιερίας .
πολυκπίτη Ναξίοις καὶ Μιλησίοις συνέστη πόλεμος διὰ τὴν Ὑψικρέοντος τοῦ Μιλησίου γυναῖκα Νέαιραν .
αὕτη ψὰρ ἠράσθη Προμέδοντος Ναξίου καὶ συνέπλευσεν , ὃς ἦν μὲν ξένος τοῦ Ὑψικρέοντος , ἐρασθείσῃ δὲ τῇ Νεαίρᾳ συνῆλθε , καὶ τὸν ἄνδρα φοβουμένην ἀπαγαγὼν εἰς Νάξον ἱκέτιν τῆς Ἑστίας ἐκάθισεν .
τῶν δὲ Ναξίων οὐκ ἐκδιδόντων χάριν τοῦ Προμέδοντος , ἄλλως δὲ ποιουμένων πρόφασιν τὴν ἱκετείαν , ὁ πόλεμος συνέστη .
τοῖς δὲ Μιλησίοις ἄλλοι τε πολλοὶ καὶ προθυμότατα τῶν Ἰώνων Ἐρυθραῖοι συνεμάχουν , καὶ μῆκος ἔσχε καὶ συμφορὰς ἤνεγκε μεγάλας ὁ πόλεμος ·
εἶτ ἐπαύσατο δι ἀρετὴν γυναικός , ὡς συνέστη διὰ μοχθηρίαν .
διόγνητος γὰρ ὁ τῶν Ἐρυθραίων στρατηγὸς ἔχων καὶ πεπιστευμένος ἔρυμα κατὰ τῆς Ναξίων πόλεως εὖ πεφυκὸς καὶ κατεσκευασμένον , ἠλάσατο λείαν τῶν Ναξίων πολλὴν καὶ γυναῖκας ἐλευθέρας καὶ παρθένους ἔλαβεν ὧν μιᾶς Πολυκρίτης ἐρασθεὶς εἶχεν αὐτὴν οὐχ ὡς αἰχμάλωτον ἀλλ ἐν τάξει γαμετῆς γυναικός .
ἑορτῆς δὲ τοῖς Μιλησίοις καθηκούσης ἐν τῇ στρατιᾷ καὶ πρὸς πόσιν ἁπάντων καὶ συνουσίας τραπομένων , ἠρώτησε τὸν Διόγνητον ἡ Πολυκρίτη μή τι κωλύοι πεμμάτων μερίδας ἀποπέμψαι τοῖς ἀδελφοῖς αὑτῆς .
ἐπιτρέψαντος δ ἐκείνου καὶ κελεύσαντος , ἐνέβαλε μολίβδινον γραμματίδιον εἰς πλακοῦντα , κελεύσασα φράσαι τὸν κομίζοντα τοῖς ἀδελφοῖς ὅπως αὐτοὶ μόνοι καταναλώσωσιν ἃ ἔπεμψε .